**ПРОЕКТ !**

**ДОГОВОР**

**ЗА ВЪЗЛАГАНЕ ПРЕДОСТАВЯНЕТО НА СОЦИАЛНА УСЛУГА**

Днес, ......................2025 г. в гр. София между:

1. **Столична община**, гр. София, ул. „Московска” № 33, БУЛСТАТ 000696327, представлявана от Кмета на Столична община Васил Александров Терзиев, наричана за краткост в договора “**ВЪЗЛОЖИТЕЛ**” от една страна и

2. **……………………………….**, със седалище и адрес на управление: …………………….., ……………………., регистриран въз основа на съдебно решение по фирмено дело № ……….. по описа на Софийски градски съд, БУЛСТАТ/ЕИК:…………………, представляван от……………………….., ЕГН:……………..; Лицензи № ……………………., издадени от Агенцията за качество на социалните услуги; наричан за краткост в договора “**ИЗПЪЛНИТЕЛ**”, на основание обявен със Заповед № …………………. на Кмета на Столична община конкурс за възлагане предоставянето на социалната услуга Център за настаняване от семеен тип за деца и/или младежи с увреждания „Свети Стилиян“ с адрес: гр. София, ж.к. „Хаджи Димитър“, ул. „Луда Яна“ (бивша Баба Вида“) №1, ет.3, дясно крило, с основни дейности: „Резидентна грижа“; „Информиране и консултиране (като специализирана услуга)“; „Застъпничество и посредничество“; „Терапия и рехабилитация (само за децата и младежите с ментални увреждания и само стандартите за терапия)“ и „Обучение за придобиване на умения (като специализирана услуга)“, делегирана от държавата дейност на частен доставчик и Заповед № ………………….. на Кмета на Столична община за определяне на …………………………….. за доставчик на социалната услуга, връчена на ……………….. и съгласно чл. 65, ал. 1 от Закона за социалните услуги и чл. 97, ал. 1 от Правилника за прилагане на Закона за социалните услуги, се сключи настоящият договор.

Страните постигнаха съгласие относно следното:

### І. ПРЕДМЕТ НА ДОГОВОРА

Чл. 1. (1) ВЪЗЛОЖИТЕЛЯТ възлага, а ИЗПЪЛНИТЕЛЯТ се задължава да управлява социалната услуга, делегирана държавна дейност Център за настаняване от семеен тип за деца и/или младежи с увреждания „Свети Стилиян“ с основни дейности: „Резидентна грижа“; „Информиране и консултиране (като специализирана услуга)“; „Застъпничество и посредничество“; „Терапия и рехабилитация (само за децата и младежите с ментални увреждания и само стандартите за терапия)“ и „Обучение за придобиване на умения (като специализирана услуга)“, делегирана от държавата дейност, съгласно действащите нормативни актове, методиките и задължителните указания на компетентните органи и конкурсната документация. За целите на настоящия договор понятието „конкурсна документация” включва набора документи, предоставени от ИЗПЪЛНИТЕЛЯ в конкурсната процедура, въз основа на която той е класиран на първо място.

(2) Социалната услуга се предоставя в част от сграда – частна общинска собственост, АЧОС № 3120/28.09.2019 година на Район „Подуяне“, находяща се в гр. София, ж.к. „Хаджи Димитър“, ул. „Луда Яна“ (бивша Баба Вида“) №1, ет.3, дясно крило.

(3) Център за настаняване от семеен тип за деца и/или младежи с увреждания „Свети Стилиян“ е с натурални показатели: **капацитет – 6 (шест) места.**

# ІІ. СРОК НА ДОГОВОРА

Чл. 2. (1) Настоящият договор влиза в сила, **считано от датата на регистрационния индекс в Столична община.**

(2) Настоящият договор се сключва **за срок от 5 (пет) години**, считано от датата на влизане в сила на договора.

(3) Изпълнението на Програмата за управление и предоставяне на социалната услуга от конкурсната документация започва от датата на влизане в сила на договора, съобразно графика на дейностите, посочени в нея.

**ІIІ. ФИНАНСИРАНЕ И НАЧИН НА ПЛАЩАНЕ**

Чл.3.(1) За предоставянето на социалната услуга и за изпълнението на годишната Програма за управление и предоставяне на социалната услуга, предмет на настоящия договор, ВЪЗЛОЖИТЕЛЯТ предоставя на ИЗПЪЛНИТЕЛЯ финансиране от общинския бюджет, съобразно субсидия от Републиканския бюджет, според установените в съответната финансова година стандарти за издръжка на делегираните от държавата дейности.

(2) Стандартът за финансиране на делегираните от държавата дейности за Център за настаняване от семеен тип за деца и/или младежи с увреждания „Свети Стилиян“ е **в размер на 37 833 лв.** за едно място за една година, съгласно съгласно чл.3, ал.1 от Закона за събирането на приходи и извършването на разходи през 2025 г. до приемането на Закона за държавния бюджет на Република България за 2025 г., Закона за бюджета на държавното обществено осигуряване за 2025 г. и Закона за бюджета на националната здравноосигурителна каса за 2025 г. и чл.87, ал.1 от Закона за публичните финанси, във връзка с РМС №847 от 28.11.2023 г. за изменение и допълнение на Решение №346 на Министерския съвет от 2023 г. за приемане на стандарти за делегираните от държавата дейности с натурални и стойностни показатели през 2024 г. При изменение на нормативния акт, Програмата за управление и предоставяне на социалната услуга и заплащането на ИЗПЪЛНИТЕЛЯ подлежи на актуализация. Размерът на средствата до края на календарната година се определя пропорционално, считано от датата на влизане в сила на договора. Размерът на бюджета за следващите години ще бъде в съответствие със стандартите за съответната година, съгласно Решение на Министерския съвет. При промяна на броя на местата в социалната услуга, водещ до промяна на средствата за издръжка, същите се коригират с анекс към договора.

(3) Финансовите средства от утвърдения бюджет за дейността ще се предоставят ежемесечно на доставчика на социалната услуга след представяне и одобряване на технически и финансов отчет за социалната услуга, обект на настоящото възлагане за месец, предхождащ текущия, придружени със съответната фактура.

(4) С конкурсната документация ИЗПЪЛНИТЕЛЯТ предоставя на ВЪЗЛОЖИТЕЛЯ Програма за управление и предоставяне на социалната услуга, включваща Техническо и Финансово предложения за целия период на управление на услугата, неразделна част към настоящия договор. Промени могат да бъдат правени по параграфите с изричното уведомление от страна на ИЗПЪЛНИТЕЛЯ на всяко полугодие. Други промени се извършват с анекс към сключения договор при:

1. изменение на нормативната уредба;
2. промяна на финансовите стандарти за делегираните от държавата дейности;
3. промяна на вида или броя на местата в социалната услуга;
4. предписания на контролни органи;
5. непреодолима сила или непредвидени обстоятелства.

(5) ИЗПЪЛНИТЕЛЯТ дължи представяне на месечни отчети по образец на направление „Социални дейности и интеграция на хора с увреждания”, заедно с копия от разходооправдателни документи за разходи, които съответстват на актуализираните Финансови предложения. Неусвоените средства в края на бюджетната година подлежат на връщане до 31 декември на текущата година.

(6) ВЪЗЛОЖИТЕЛЯТ осъществява контрол за законосъобразното разходване на предоставените средства на частния доставчик, като в случай на установени нарушения уведомява Агенцията за качеството на социалните услуги за извършване на проверка на основание чл. 71, ал. 2 от Закона за социалните услуги. При потвърждение на нарушенията при разходването на предоставените средства кметът на общината прекратява договора за възлагане на предоставянето на социалната услуга.

(7) ИЗПЪЛНИТЕЛЯТ няма право да използва предоставеното финансиране за други услуги, дейности и разходи извън посочените в договора за възлагане на предоставянето на социалната услуга, съгласно изискванията на чл.65, ал.3 от Закона за социалните услуги.

(8) Неосигуряването на средства в държавния бюджет за издръжка на Център за настаняване от семеен тип за деца и/или младежи с увреждания „Свети Стилиян“ с адрес: гр. София, ж.к. „Хаджи Димитър“, ул. „Луда Яна“ (бивша Баба Вида“) №1, ет.3, дясно крило, с основни дейности: „Резидентна грижа“; „Информиране и консултиране (като специализирана услуга)“; „Застъпничество и посредничество“; „Терапия и рехабилитация (само за децата и младежите с ментални увреждания и само стандартите за терапия)“ и „Обучение за придобиване на умения (като специализирана услуга)“като делегирана от държавата дейност, освобождава общината от отговорност за заплащане и е основание за прекратяване на договора с доставчика.

Чл. 4. (1) ВЪЗЛОЖИТЕЛЯТ ще извършва плащането по чл. 3, ал. 1-3 съобразно постъпването на държавната субсидия в бюджета на Столична община от месеца на влизане в сила на договора.

(2) Ежемесечно след постъпването на субсидията и в срок 10 работни дни от представяне на фактура от страна на ИЗПЪЛНИТЕЛЯ, ВЪЗЛОЖИТЕЛЯТ ще извършва траншове по банкова сметка IBAN:……………, Банка …………….., клон: ……………………………….

(3) ИЗПЪЛНИТЕЛЯТ няма право да използва предоставеното финансиране за други услуги, дейности и разходи, извън посочените в договора. Задължава се да използва предоставените му бюджетни средства единствено за предоставяне на социалната услуга, описана в Техническото предложение и в рамките на бюджета, описан във Финансовото предложение за предоставяне на социалната услуга.

(4) ИЗПЪЛНИТЕЛЯТ определя числеността и длъжностите на персонала в съответствие с одобреното Техническо предложение. ИЗПЪЛНИТЕЛЯТ е отговорен за подбора и квалификацията на членовете на екипа и като работодател на персонала отговаря за гарантиране на правата на наетите лица според Кодекса на труда.

### ІV. ПРАВА И ЗАДЪЛЖЕНИЯ НА ВЪЗЛОЖИТЕЛЯ

Чл. 5. (1) ВЪЗЛОЖИТЕЛЯТ се задължава:

1. Да предоставя финансирането, съгласно уговореното в раздел III от договора.

2. Да оказва на ИЗПЪЛНИТЕЛЯ необходимото нефинансово съдействие за предоставяне на социалната услуга и изпълнението на Програмата за развитие на качеството й.

3. Да предаде частта от сградата с приемо - предавателен протокол, в който се фиксира действителното състояние на движимото и недвижимото имущество на Център за настаняване от семеен тип за деца и/или младежи с увреждания „Свети Стилиян.

4. При финансова възможност от страна на Столична община, същата ще извършва и периодични ремонти на частта от сградата за подобряване на условията за живот и повишаване качеството на предлаганите социални услуги.

5. Да се включи представител на Столична община в комисията по годишната инвентаризация, който да следи в каква степен инвентаризираното имущество съответства на предаденото при сключване на договора.

Чл. 6. (1) ВЪЗЛОЖИТЕЛЯТ има право:

1. Да изисква отчети и да осъществява проверка върху начина на използване на предоставеното от него финансиране.

2. Да извършва проверки за качеството и обема на предоставяната от ИЗПЪЛНИТЕЛЯ социална услуга във връзка със законово установените критерии и стандарти и конкурсната документация. Възложителят може да дава задължителни указания на Изпълнителя във връзка с качеството и обема на предоставяната социална услуга.

3. Да осъществява цялостен контрол за изпълнението на Програмата за управление и предоставяне на социалната услуга и Програмата за развитие на качеството на социалната услуга, предоставени от ИЗПЪЛНИТЕЛЯ.

4. Да осъществява проверки за стопанисването и редовното плащане на всички разходи, свързани със сградата и имуществото.

5. Да наема външни експерти за мониторинг и контрол на дейността на ИЗПЪЛНИТЕЛЯ.

6. Да изисква допълнителна информация по всяко време, като тази информация трябва да бъде предоставена в срок от 3 работни дни след получаване на писменото искане.

### V. ПРАВА И ЗАДЪЛЖЕНИЯ НА ИЗПЪЛНИТЕЛЯ

Чл. 7. (1) ИЗПЪЛНИТЕЛЯТ има право да получи договорените средства за финансиране, съгласно раздел ІIІ от договора.

(2) Да получи от ВЪЗЛОЖИТЕЛЯ необходимото нефинансово съдействие за предоставяне на услугата и изпълнението на Програмата.

Чл. 8. ИЗПЪЛНИТЕЛЯТ се задължава:

(1) Да управлява и организира социалната услуга Център за настаняване от семеен тип за деца и/или младежи с увреждания „Свети Стилиян“, съгласно и в изпълнение на действащите нормативни актове, методиките и задължителните указания на компетентните органи и конкурсната документация.

(2) Да изпълнява дейностите по Програмата за управление и предоставяне на социалната услуга с необходимата грижа, ефективност, прозрачност и добросъвестност, в съответствие с нормативните изисквания и с настоящия договор.

(3) Да разходва средствата, получени от ВЪЗЛОЖИТЕЛЯ по чл. 3, ал. 1-3 от настоящия договор, в съответствие с бюджета, описан във Финансовото предложение за съответната бюджетна година.

(4) Да предоставя на ВЪЗЛОЖИТЕЛЯ ежемесечен отчет за дейността и изразходваните бюджетни средства, заедно с копия от разходооправдателни документи за разходи, които съответстват на Финансовото предложение.

(5) Да съхранява първичните счетоводни документи и при поискване от страна на Възложителя да ги предоставя за проверка.

(6) Да използва за осъществяване на социалната услуга, предмет на настоящия договор сградата, посочена в чл. 1, ал. 2 и да използва последната само за нея.

(7) Да удостоверява заедно с ВЪЗЛОЖИТЕЛЯ в протоколи действителното състояние на сградата и движимото имущество в нея.

(8) Да поддържа частта от сградата и движимото имущество в нея в съответствие с държавно утвърдените нормативи, с грижата на добър стопанин; да не извършва неотделими подобрения без изричното писмено съгласие на ВЪЗЛОЖИТЕЛЯ; да заплаща редовно всички разходи, свързани с ползването; да уведомява незабавно ВЪЗЛОЖИТЕЛЯ при посегателства върху имуществото, повреди или при необходимост от основен ремонт; да не предоставя на трети лица ползване на имуществото без изричното писмено съгласие на ВЪЗЛОЖИТЕЛЯ; да върне на ВЪЗЛОЖИТЕЛЯ с приемо-предавателен протокол сградата и имуществото в последния ден на изпълнение на договора в състоянието, в което го е получил, като се отчете нормалното му изхабяване.

(9) При всяка промяна в статута си на доставчик на социални услуги да уведомява незабавно ВЪЗЛОЖИТЕЛЯ.

(10) Да уведомява ВЪЗЛОЖИТЕЛЯ за възникване на обстоятелства, препятстващи или отлагащи изпълнението на Програмата за управление и предоставяне на социалната услуга.

(11) Да осигури защита на личните данни на потребителите на социалната услуга, като предприеме мерки, съобразени с актуалната нормативна уредба.

VІ. ГАРАНЦИИ ЗА ИЗПОЛЗВАНЕ НА ПРЕДОСТАВЕНИТЕ СРЕДСТВА

Чл. 9. (1) ИЗПЪЛНИТЕЛЯТ изготвя и предоставя на ВЪЗЛОЖИТЕЛЯ месечни отчети до 10-то число на следващия месец и годишен отчет в срок до 1 (един) месец след изтичане на съответната година.

(2) Отчетите се състоят от технически раздел – описание на извършените дейности спрямо заложените в Техническото предложение и финансов раздел – направени разходи спрямо планираните във Финансовото предложение за съответния период, както и справка за неразплатени разходи. Към отчетите се прилагат копия от разходооправдателни документи за разходи, които съответстват на Финансовото предложение.

(3) Отчетите се разглеждат и одобряват от експерт в направление „Социални дейности и интеграция на хора с увреждания” за техническата част и от счетоводител в същото направление за финансовата част в 7-дневен срок от деня на представянето им. Не се одобряват разходи извън предмета на настоящия договор.

(4) Годишният отчет се разглежда и одобрява от длъжностните лица по ал. 3 в 14-дневен срок от деня на представянето му.

(5) ИЗПЪЛНИТЕЛЯТ се уведомява писмено за одобряването на отчетите. При наличие на неодобрени разходи или несъгласие със становището на длъжностните лица по ал. 3, той може да поиска преразглеждане на отчетите си от заместник-кмета на Столична община в направление „Социални дейности и интеграция на хора с увреждания” в 7-дневен срок от получаване на уведомлението.

(6) При наличие на неодобрени некоригирани отчети и неизпълнение на дадени писмени указания след проведен контрол ВЪЗЛОЖИТЕЛЯТ предприема подходящи действия в съответствие с чл. 11, ал. 2, чл. 12, ал. 3 и чл. 15 от настоящия договор.

VІI. ГАРАНЦИИ ЗА ИЗПОЛЗВАНЕ НА МАТЕРИАЛНАТА БАЗА,

ОБЗАВЕЖДАНЕТО И ОБОРУДВАНЕТО

Чл. 10. (1) ИЗПЪЛНИТЕЛЯТ се задължава да използва материалната база, обзавеждането и оборудването единствено за предоставянето на социалната услуга и да не отстъпва ползването му на други лица.

(2) ИЗПЪЛНИТЕЛЯТ се задължава да поддържа материалната база, обзавеждането и оборудването в състояние, което да осигури предоставянето на качествена социална услуга.

(3) ИЗПЪЛНИТЕЛЯТ гарантира достъпна архитектурна среда за ползването на социалната услуга в периода на предоставянето й като държавно делегирана дейност.

### VІІI. ПРЕКРАТЯВАНЕ НА ДОГОВОРА

Чл.11. (1) Настоящият договор се прекратява:

1. По взаимно съгласие на страните.

2. С изтичане на срока, за който е сключен

3. При неосигуряване на средства от държавния бюджет за съответната финансова година или част от нея за издръжка на социалната услуга като делегирана от държавата дейност.

4. При прекратяване предоставянето на социалната услуга с Решение на Столичния общински съвет, по реда на чл. 58 от Закона за социалните услуги.

5. От датата, в която ИЗПЪЛНИТЕЛЯТ загуби качеството си на доставчик на социалната услуга, която е предмет на настоящия договор.

(2) ВЪЗЛОЖИТЕЛЯТ може да прекрати едностранно договора след отправено 14-дневно предизвестие в случай, че ИЗПЪЛНИТЕЛЯТ:

1. Представи отчет или документ с невярно съдържание или не представи изискваните отчети и документи в предвидените срокове и формати, освен когато за непредставянето са налице независещи от ИЗПЪЛНИТЕЛЯ причини.

2. Предлага услуги, които не съответстват на нормативните актове, методиките, критериите и стандартите за предоставяне на социални услуги, не предоставя договорената услуга или предоставя недоговорени услуги;

3. Не изпълни задължителни писмени указания от държавни и общински контролни органи, свързани с предоставянето на социалната услуга по настоящия договор и разходването на субсидията от държавния бюджет;

4. Не изпълнява задълженията си по чл. 10 от настоящия договор, свързани с използване на оборудваните помещения само за договорената социална услуга, отстъпва ползването им на други лица или не ги поддържа в състояние, което да осигури предоставянето на качествена социална услуга.

5. Е извършил нарушения, констатирани при контрол по основание чл. 25, ал. 2, т. 9 и чл. 44, ал. 2 от Закона за социалните услуги за целесъобразното разходване на средства от финансовия стандарт за делегирана дейност.

(3) ИЗПЪЛНИТЕЛЯТ може да прекрати едностранно договора с едномесечно предизвестие в случай, че ВЪЗЛОЖИТЕЛЯТ виновно не изпълнява задълженията си по този договор за предоставяне на необходимото финансиране и оказване на съдействие при предоставяне на социалната услуга.

**IX. НЕИЗПЪЛНЕНИЕ НА ДОГОВОРА И НЕУСТОЙКИ**

Чл. 12. (1) В случай че дейностите по предоставяне на социалната услуга, предмет на настоящия договор бъдат преустановени по вина на ИЗПЪЛНИТЕЛЯ, то той дължи на ВЪЗЛОЖИТЕЛЯ неустойка в размер на 0.5 % от предоставените до момента средства. Неустойката не изключва правото на ВЪЗЛОЖИТЕЛЯ да претендира обезщетение за вреди по общия ред.

(2) В случай на забавяне превеждането на средства по вина на ВЪЗЛОЖИТЕЛЯ съобразно уговореното в раздел ІII от настоящия договор, при положение че ИЗПЪЛНИТЕЛЯТ е изправна страна, ВЪЗЛОЖИТЕЛЯТ дължи законната лихва за всеки просрочен ден.

(3) ИЗПЪЛНИТЕЛЯТ трябва да възстанови на ВЪЗЛОЖИТЕЛЯ средствата, разходвани за цели, извън предмета на настоящия договор, заедно със съответните лихви, считано от деня на неправомерното разходване на средства.

(4) ИЗПЪЛНИТЕЛЯТ трябва да възстанови на ВЪЗЛОЖИТЕЛЯ предоставените средства, в случай, че изпълнението на Програмата за управление и предоставяне на социалната услуга бъде преустановено по вина на ИЗПЪЛНИТЕЛЯ, след заплащане на реално и разумно извършените разходи.

(5) ИЗПЪЛНИТЕЛЯТ трябва да възстанови на ВЪЗЛОЖИТЕЛЯ неизразходваните средства в едномесечен срок от прекратяване на договора.

**Х. ПРЕХОДНИ И ЗАКЛЮЧИТЕЛНИ РАЗПОРЕДБИ**

Чл. 13. (1) Не се допуска възлагане на дейности от Програмата за управление и предоставяне на социалната услуга на подизпълнители, както и съвместно предоставяне на услугите с други лица, освен с изричното писмено одобрение на ВЪЗЛОЖИТЕЛЯ.

(2) В случай, че ИЗПЪЛНИТЕЛЯТ осъществява дейностите по изпълнение на Програмата за управление и предоставяне на социалната услуга с подизпълнител, то първият носи пълна отговорност за дейностите, възложени на подизпълнителя.

Чл. 14. Договорът може да бъде изменян или допълван чрез анекси по взаимно съгласие на страните, изразено писмено.

Чл. 15. Страните разрешават споровете, възникнали по повод изпълнението на настоящия договор по взаимно съгласие, а при невъзможност – по съдебен ред.

Чл. 16. За неуредени въпроси в настоящия договор се прилагат разпоредбите на действащото българско законодателство.

Чл. 17. Ако някоя от страните промени адреса си без да уведоми другата страна, последната не отговаря за неполучени съобщения и др. подобни.

Чл. 18. Настоящият договор се изготви и подписа от страните в три еднообразни екземпляра, два за ВЪЗЛОЖИТЕЛЯ и един за ИЗПЪЛНИТЕЛЯ.

**Приложения:**

1. Техническо предложение.
2. Финансово предложение.

**ВЪЗЛОЖИТЕЛ: ИЗПЪЛНИТЕЛ:**

**ВАСИЛ ТЕРЗИЕВ**

**КМЕТ НА СТОЛИЧНА ОБЩИНА**